**СПОРАЗУМ О ОБАВЉАЊУ СТРУЧНЕ ПРАКСЕ СТУДЕНАТА**

**ТЕХНОЛОШКО-МЕТАЛУРШКОГ ФАКУЛТЕТА**

**закључен дана \_\_\_\_\_\_\_\_\_\_\_\_\_\_\_\_\_\_\_\_\_\_\_\_ у Београду између следећих споразумних страна:**

**1. Универзитет у Београду, Технолошко-Металуршки Факултет, Београд, Карнегијева 4, (у даљем тексту: Факултет),**

и

**2. Привредни субјект/установа/организација (навести пуно пословно име, адресу и ПИБ): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(у даљем тексту: Организација)**

Члан 1.

Предмет овог споразума је регулисање права и обавеза споразумних страна у вези са упућивањем на стручну праксу и извођењeм стручне праксе студената Факултета, у складу са Законом о високом образовању (у даљем тексту: стручна пракса), која се реализује код Организације.

Сврха стручне праксе је стицање практичних знања, вештина и компетенција које су предвиђене исходом студијских програма, а које ће олакшати укључивање студената након завршетка Факултета у професионални рад за препознатљиве и јасне професије и занимања.

Овај споразум омогућује извођење стручне праксе студентима свих студијских програма са Факултета, уз претходно добијену сагласност Организације.

Члан 2.

Споразумне стране су сагласне да се овај споразум реализује добром вољом и без међусобних плаћања награде, накнаде и трошкова, односно да у испуњењу овог споразума споразумне стране немају једна према другој било какве нематеријалне и материјалне захтеве нити новчана потраживања, по било ком основу.

Споразумне стране су сагласне да студенти Факултета упућени на студентску праксу код Организације немају право на награду или накнаду за обављање студентске праксе нити на трошкове у вези са истом.

Уколико Организација буде у могућности да на било који начин стимулише студента за успешно обављање студентске праксе, то ће уредити непосредно са студентом и о томе није обавезно да обавести Факултет.

Члан 3.

Организација у које се студент упућује на стручну праксу има право да у складу са сопственим потребама и могућностима одреди број студената који могу да обаве стручну праксу у Организацији, као и период реализације стручне праксе, тe да о томе извести Факултет.

Споразумне стране заједнички доносе коначну одлуку о броју студената, почетку и завршетку стручне праксе у Организацији.

Члан 4.

Студенти ће обављати стручну праксу у трајању од минимум 30 радних часова (по акредитацији из 2014. године), односно минимум 90 радних часова (по акредитацији из 2021. године) у Организацији. Уз обострану сагласност студента и Организације, студент може на пракси провести и дуже време од оног које је одређено акредитацијом. Продужено трајање стручне праксе мора бити унето у Упут на стручну праксу.

Члан 5.

Ради оспособљавања за безбедан и здрав рад, Организација је дужна да студента који се по основу обављања стручне праксе налази у радној околини Организације упозори на опасна места, опасности и штетности које се јављају или могу јавити у току обављања стручне праксе у Организацији, односно упозори на мере безбедности које студент мора да примени, укључујући и стављање на располагање личних средстава заштите у складу са прописима Организације, и да га усмери на безбедне зоне за кретање.

Члан 6.

Факултет је дужан да студенте извести о периоду реализације стручне праксе и њиховим обавезама.

Обавезе студената су да:

1. извршавају задатке утврђене планом рада и друге послове које им наложе ментори које именује Организација, а који су у вези са извршавањем стручне праксе;
2. се придржавају правила Организације, нарочито о дисциплинској и материјалној одговорности запослених и важећих прописа, као и одредби овог споразума;
3. користе лична средства заштите на раду у складу са прописима Организације;
4. се током реализације стручне праксе понашају у складу са академским нормама;
5. у штампаним и другим медијима не објављују податке или ставове у вези са стручном праксом или друге податке и ставове о Организацији, а без сагласности Организације.

Студент ће бити удаљен из Организације са извођења стручне праксе ако својим понашањем омета рад запослених у Организацији, процес рада Организације или остале студенте на стручној пракси, односно ако не поштује било коју од тачака наведених у претходном ставу од 1. до 5.

Организација је дужна да студентима које је примила на стручну праксу обезбеди стручни надзор и помоћ ради обављања стручне праксе.

Након обављене стручне праксе, надлежно лице Организације је дужно да овери Извештај о обављеној стручној пракси и изда Потврду о обављеној стручној пракси. Садржај Извештаја о обављеној стручној пракси дефинише одговарајући предметни наставник.

Члан 7.

Факултет изјављује да су сви уписани студенти Факултета сваке школске године непрекидно 24 часа осигурани од последица несрећног случаја код осигуравајућег друштва.

Члан 8.

Овај споразум се закључује на неодређено време.

Споразумне стране имају право на једнострани отказ овог споразума достављањем писаног обавештења другој споразумној страни у ком случају отказни рок до истека важења овог споразума износи 15 (петнаест) дана од дана пријема писаног обавештења о отказу.

Члан 9.

Овај споразум се сматра закљученим када га потпишу обе споразумне стране.

Закључивањем овог споразум престају да важе сви претходно закључени међусобни споразуми или уговори о обављању студентске праксе између споразумних страна, уколико их је било.

Одредбе овог споразума могу се мењати уз сагласност споразумних страна, на начин и по поступку за његово закључивање.

Члан 10.

Евентуалне спорове споразумне стране решаваће договором, у противном, прихватају надлежност одговарајућег суда у Београду.

Члан 11.

Овај споразум је сачињен у 4 (четири) истоветна примерка од којих свака споразумна страна задржава по 2 (два) примерка.

|  |  |
| --- | --- |
| (ДИРЕКТОР) | ДЕКАНКА ФАКУЛТЕТА |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (ИМЕ И ПРЕЗИМЕ) | проф. др Мирјана Кијевчанин |